paragraph_text: Štakorski kanali (engleski: rat lines) je pojam koji su američke obavještajne službe i vojni krugovi koristili za puteve bijega vodećih predstavnika nacističkog režima, pripadnika SS-a te ustaša nakon završetka Drugog svjetskog rata. Zbog aktivnog sudjelovanja visokih predstavnika Katoličke crkve u tim rutama bijega, koristio se i naziv samostanske rute (njem. Klosterrouten) sve do uključenja tajne službe Sjedinjenih Država.